Rio Grande do Sul

Rio Grande do Sul er den sørligste delstaten i Brasil og er en del av regionen Sul (Sør).  I nord grenser den mot delstaten Santa Catarina, i øst mot Atlanterhavet, i sør mot Uruguay og i vest mot Argentina. Delstatshovedstaden heter Porto Alegre. Rio Grande do Sul hadde i 2015 et beregnet folketall på .Estimativas da população residente no Brasil e Unidades da federação com data de referência em 1º de julho de 2015,  Instituto Brasileiro de Geografia e Estatística, 2015.

Historie
Roque Gonzales (også kjent som Roque Gonzales de Santa Cruz) var den første hvite person som ankom Rio Grande do Sul. Hav var jesuitt-prest og kom fra Paraguay 3. mai 1626, for å etablere misjonsstasjonen Sankt Nicolas. I dag er 

denne kjent som São Nicolau. Helt vest i delstaten finnes det i dag flere spor av jesuitt-misjonene (også kalt aldeias) som ble satt opp mot guaraníindianerne i det 17. århundre. Den mest kjente er São Miguel eller São Miguel Arcanjo, som ligger nær byen Santo Angelo.

Innbyggerne i delstaten kalles for gaúchos, et navn de har fått etter de første kvegdriverne og kvegoppdretterne som bosatte seg i pampasområdene i delstaten.

Rio Grande do Sul har fungert som oppmarsjområde for flere av de større krigene som Brasil har utkjempet mot nabolandene i sør og vest.  Delstaten har også vært i fokus i forbindelse med interne opprør i det 19. århundre.  Det kan også nevnes at Getúlio Vargas, som var diktator i Brasil fra 1930  og som ble valgt til president i 1950, var født i Rio Grande do Sul.

Rio Grande do Suls befolkning består hovedsakelig av etterkommere etter europeiske innvandrere, og da spesielt portugisere, italienere, spanjoler og tyskere. I tillegg finnes det mindre grupper av polakker, russere, litauere, ukrainere og jøder. På 1960-tallet kom det også en del immigranter fra Japan, som bosatte seg i ulike deler av delstaten.

De første tyske immigrantene kom til byen São Leopoldo i 1824. I de neste hundre årene kom det om lag 250 000 tyskere flyttende til Brasil. De fleste bosatte seg i Rio Grande do Sul og nabodelstaten Santa Catarina. De fleste av disse snakket eller tok til seg Hunsrückisch-dialekten, noe som førte til at dette ble den mest brukte tyske dialekten i Sør-Amerika. Denne dialekten, som også omtales som Riograndenser Hunsrückisch, snakkes av mange den dag i dag. I løpet av sine 180 år som egen dialekt, har Riograndenser Hunsrückisch (som skiller seg fra Hunsrückisch som snakkes i Tyskland) blitt sterkt påvirket av andre tyske dialekter, av språk som andre immigranter tok med seg samt av nasjonalspråket portugisisk

Italienske immigranter kom til delstaten sent på 1800-tallet, og bosatte seg hovedsakelig i åsene nordøst i Rio Grande do Sul. Dette området ble snart det viktigste  drue- og vin-produserende området i Brasil. Selv om klimaet ikke tillater produksjon av veldig avanserte vintyper, har det blitt gjort stor fremgang de senere årene. Dette gjelder kanskje spesielt for hvite musserende vinslag. 

Talian er en variant av italiensk som kun snakkes i Brasil. Denne dialekten oppsto i Rio Grande do Sul på grunn av alle de italienske dialektene som ble snakket i et geografisk begrenset område. Talian blir også omtalt som vêneto fordi den har klare likhetstrekk med denne italienske dialekten.

 Natur og vegetasjon 
Den svenske botanikeren Carl Axel Magnus Lindman har beskrevet vegetasjonen i delstaten i Vegetationen i Rio Grande do Sul, 1900. 

Økonomi
Rio Grande do Sul er en av de mest velstående delstatene i Brasil. Delstaten produserer mye korn, har en omfattende kvegdrift samt en god del industri. Siden delstaten grenser til både Argentina og Uruguay, er den viktig i det økonomiske handelssamarbeidet Mercosul.

Byer
Porto Alegre (delstatshovedstad), Caxias do Sul, Pelotas, Canoas, Novo Hamburgo, Santa Maria, Rio Grande, Passo Fundo, Santa Cruz do Sul, Gravataí, Bento Gonçalves.

Minoritetsspråk
Alle minoritetsspråk i det sørlige Brasil har opplevd markant tilbakegang de siste ti-årene. Dette gjelder ikke bare immigrantspråkene tysk og italiensk, men også de indianske urspråkene.

Minoritetsspråkene i Rio Grande do Sul kan bli inndelt i to grupper:

Opprinnelige språk/urspråk
Mbyá-Guaraní (eller Guaraní), Kaingáng, Cainguangue, osv.

Immigrantspråk
Talian (vêneto), riograndenser hunsrückisch, plattdeutsch, pommeranisch, polsk (og andre slaviske språk).

 Referanser 

Eksterne lenker